Charles Lindbergh

Charles Augustus Lindbergh (4 Pébruari 1902 – 26 Agustus 1974) inggih punika panerbang, perwira militer, miwah pangawi Amérika. Ring tanggal 20-21 Méi 1927, ida ngamargiang panerbangan nénten mararian kapertama saking New York nuju Paris, dohnyané , makeber padidian sampun langkungan saking 33 jam. Pesawatnyané, Spirit of St. Louis, kawangun antuk masaing saking Paica Orteig $25.000 antuk penerbangan pertama pantaraning kalih kota punika. Yadiastun nénten penerbangan transatlantik kapertama, punika wantah solo kapertama nglintangin Atlantik lan sané pinih suwe ring galah punika antuk nampek , ngatur rékor jagat antuk doh panerbangan anyar. Pikolih punika ngawinang Lindbergh kasub ring sajebag jagat miwah dados silih tunggil panerbangan sané pinih konsekuensial ring lelintihan, nyihnayang masa anyar Transportasi udara pantaraning makudang-kudang wewidangan ring jagaté. Risampuné makudang-kudang masa kasub antuk panerbangannyané, Lindbergh gelis ngamolihang reputasi pinaka aktivis politik sayap tengen miwah simpatisan Nazi salami Perang Jagat II.